På Skolen i Sydhavnen i København er skoleleder Morten Biering fortaler for, at børn med særlige behov som autisme og ADHD så vidt muligt skal gå i helt almindelige folkeskoler.

- Når det går godt, kommer børnene i trivsel, siger han.

Men hans erfaring er, at ikke alle elever trives med at gå i en almindelig skole som Skolen i Sydhavnen.

Morten Biering forklarer, at det for eksempel kan være elever, der i affekt ikke forstår, hvad der foregår omkring dem:

Hvis barnet stikker af, må man lade de andre sidde. Står man alene i en tredje klasse med 25 børn, så går det jo ud over de andre. Morten Biering, skoleleder

- De stikker af eller kaster med stole eller løber ind og slår på nogen af de andre børn, fordi de ikke kan håndtere situationen. Der skal lærerne sikre, at de ikke gør skade på sig selv eller andre. Det kræver rigtig meget overvågenhed. Hvis barnet stikker af, må man lade de andre sidde. Står man alene i en tredje klasse med 25 børn, så går det jo ud over de andre.

Lang proces at indstille elev

To til tre gange hvert år når Skolen i Sydhavnen frem til, at det vil være bedst for en elev at gå i et specialundervisningstilbud, forklarer Morten Biering.

Specialundervisning Specialundervisning er undervisning i specialskoler og specialklasser samt undervisning i den almindelige klasse, hvor eleven får støtte i mindst 9 ugentlige klokketimer. Er en elev vurderet til at have behov for mindre end ni timers specialundervisning om ugen, optræder eleven som en “almindelig” folkeskoleelev i statistikken. Kilde: Undervisningsministeriet

Beslutningen bliver ifølge skolelederen truffet efter en længere proces, hvor lærere, psykologer og pædagoger uden succes har forsøgt at støtte barnet til at få en god hverdag i den almindelige skole.

Når beslutningen er truffet, indstiller Morten Biering til Københavns Kommune, at eleven bør flyttes. Men det er ifølge Morten Biering ikke altid, at kommunen siger ja.

58 skoleledere: Vi blev afvist

Samme oplevelse har en række andre skoleledere også.

Inden for de sidste fire år har mindst 58 folkeskoleledere i 32 forskellige kommuner oplevet, at kommunen har afvist at flytte af en eller flere elever, som skolen har indstillet til et specialundervisningstilbud.

Læs også : Utilfredse skoleledere: Kommuner afviser at flytte elever til specialtilbud